stanford-oval/wikipedia huggingface dataset:
วอลเลย์บอลหญิง ซี วี.ลีก 2023 – สนามที่ 2
แหล่งข้อมูลอื่น

เว็บไซต์ของวอลเลย์บอล ซี วี.ลีก
| ด ค กวอลเลย์บอลอาเซียนกรังด์ปรีซ์ และ ซี วี> ลีก |
| --- | --- | --- |
| ชาย |  2023  สนามที่ 1   สนามที่ 2  2024  สนามที่ 1   สนามที่ 2  |  |
| หญิง |  2019  สนามที่ 1   สนามที่ 2   2022  2023  สนามที่ 1   สนามที่ 2  2024  สนามที่ 1   สนามที่ 2  |  |
สมาคมวอลเลย์บอลแห่งเอเชียตะวันออกเฉียงใต้
อามัสยา

อามัสยา (ตุรกี: Amasya) เป็นนครทางตอนเหนือของประเทศตุรกี ในภูมิภาคทะเลดำ เรียกกันว่า อามาเซียอา (Amaseia) หรือ อามาเซีย (Amasia) ในสมัยโบราณ เมืองเป็นที่ตั้งของการปกครองของจังหวัดอามาสยาและเขตอามัสยา มีประชากร 114,921 คน (2021) เมืองอามัสยาตั้งอยู่บนภูเขา เหนือชายฝั่ง ทะเลดำ (คาราเดนิซ)  แม้จะอยู่ใกล้ทะเลดำ แต่พื้นที่นี้อยู่สูงเหนือชายฝั่งและมีภูมิอากาศแบบแผ่นดินซึ่งเหมาะกับการปลูกแอปเปิล ทำให้จังหวัดอามาสยา หนึ่งในจังหวัดทางตอนกลางค่อนไปทางเหนือของอานาโตเลีย ประเทศตุรกี มีชื่อเสียงในเรื่องนี้ เมืองนี้เป็นบ้านเกิดของนักภูมิศาสตร์ สตราโบ
สุพัตรา ไพโรจน์

สุพัตรา ไพโรจน์ ชื่อเล่น เอ เกิดวันที่ 27 มิถุนายน พ.ศ. 2533 เป็นคนจังหวัดกำแพงเพชร เป็นนักวอลเลย์บอลหญิงทีมชาติไทย ผู้ทำหน้าที่ในตำแหน่ง ตัวรับอิสระ
สโมสรต้นสังกัด คือ สโมสรวอลเลย์บอลสุพรีม ชลบุรี-อี.เทค (Supreme VC) ใส่เสื้อหมายเลข 1 และ ใส่เสื้อหมายเลข 20 สำหรับการเล่นในนามทีมชาติไทย
ประวัติ

สุพัตรา ไพโรจน์ เป็นคนกำแพงเพชร เริ่มเล่นวอลเลย์บอลตั้งแต่อายุ 7 ขวบ ที่โรงเรียนหนองปากดง จังหวัดกำแพงเพชร โดยครูจำนงค์ วัฒนะพงษ์ จับมาฝึกเล่น และ ส่งแข่งขันในจังหวัด รวมถึงรายการแข่งขันวิทยุการบิน
พอจบชั้นประถมศึกษาปีที่ 6 ก็ได้ย้ายมาเรียนต่อที่โรงเรียนบดินทรเดชา (สิงห์ สิงหเสนี)
ประวัติ > การศึกษา

ประถมศึกษา 1-6 โรงเรียนบ้านหนองปากดง จ.กำแพงเพชร
มัธยมศึกษา 1-6 โรงเรียนบดินทรเดชา (สิงห์ สิงหเสนี)
ปริญญาตรี มหาวิทยาลัยเกษตรศาสตร์ (คณะมนุษยศาสตร์ ภาควิชาภาษาไทย)
สโมสร

สโมสรวอลเลย์บอลสุพรีม ชลบุรี-อี.เทค (2010-ปัจจุบัน)
ผลงาน > บุคคล

2016-17 ไทยแลนด์ลีก - ''ตัวรับอิสระยอดเยี่ยม''
2017-18 ไทยแลนด์ลีก - ''ตัวรับอิสระยอดเยี่ยม''
ผลงาน > สโมสร

2011-12 ไทยแลนด์ลีก -  รองชนะเลิศ, กับ สุพรีม-ชลบุรี
2013 ไทยเดนมาร์คซูเปอร์ลีก –  รองชนะเลิศ, กับ สุพรีม-ชลบุรี
2015-16 ไทยแลนด์ลีก –   รองชนะเลิศ, กับ สุพรีม-ชลบุรี
2016 ไทยเดนมาร์คซูเปอร์ลีก -  รองชนะเลิศ, กับ สุพรีม-ชลบุรี
2016-17 ไทยแลนด์ลีก -  ชนะเลิศ กับ สุพรีม ชลบุรี อีเทค
2017 ไทยเดนมาร์คซูเปอร์ลีก -  ชนะเลิศ กับ สุพรีม ชลบุรี อีเทค
2017 ชิงแชมป์สโมสรเอเชีย -  ชนะเลิศ กับ สุพรีม ชลบุรี อีเทค
2017-18 ไทยแลนด์ลีก -  ชนะเลิศ กับ สุพรีม ชลบุรี อีเทค
2018 ไทยเดนมาร์คซูเปอร์ลีก -  ชนะเลิศ กับ สุพรีม ชลบุรี อีเทค
2018 ชิงแชมป์สโมสรเอเชีย -  ชนะเลิศ กับ สุพรีม ชลบุรี อีเทค
2018-19 ไทยแลนด์ลีก –  รองชนะเลิศ, กับ สุพรีม-ชลบุรี
2019 ไทยเดนมาร์คซูเปอร์ลีก - ชนะเลิศ กับ สุพรีม ชลบุรี อีเทค
2019 ชิงแชมป์สโมสรเอเชีย–  รองชนะเลิศ, กับ สุพรีม-ชลบุรี
2021 ชิงแชมป์วอลเลย์บอลหญิงชิงแชมป์สโมสรเอเชีย - เหรียญทองแดง กับ สุพรีม ชลบุรี อีเทค
2021 SAT ไทยแลนด์วอลเลย์บอลอินวิเตชันศรีสะเกษ2021 -  ชนะเลิศ กับ สุพรีม ชลบุรี อีเทค
ผลงาน > ทีมชาติ

2008 - อันดับ 5 เยาวชนหญิงชิงชนะเลิศแห่งเอเชีย 2008 ประเทศใต้หวัน
2008 - ชนะเลิศ เยาวชนหญิงชิงชนะเลิศแห่งเอเชีย 2008 ประเทศอินโดนีเซีย
2009 - อันดับ 12 เยาวชนหญิงชิงแชมป์โลก 2009 ประเทศเม็กซิโก้
2017 - ชนะเลิศ วอลเลย์บอลสโมสรชิงชนะเลิศแห่งเอเชีย 2017 ประเทศคาซัคสถาน
2017 - อันดับ 10 วอลเลย์บอลเวิลด์กรังด์ปรีซ์ 2017
2017 - รองชนะเลิศ วอลเลย์บอลหญิงชิงชนะเลิศแห่งเอเชีย 2017 ประเทศฟิลิปปินส์
2018 - อันดับ 2 วอลเลย์บอลหญิงชิงแชมป์โลก 2018 รอบคัดเลือกโซนเอเชียคัดชิงแชมป์โลก จ.นครปฐม
2018 - อันดับ 2 เอเชียนเกมส์ 2018 ประเทศอินโดนีเซีย
2021 - ชนะเลิศ ซีเกมส์ครั้งที่ 31 ประเทศเวียดนาม
2023 - ชนะเลิศ ซีเกมส์ครั้งที่ 32 ประเทศกัมพูชา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

FIVB Biography
| ด ค กรายชื่อนักกีฬาวอลเลย์บอลหญิงทีมชาติไทย – วอลเลย์บอลหญิงเนชันส์ลีก 2024 |
| --- | --- | --- |
|  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  1 วิภาวี ศรีทอง  2 ปิยะนุช แป้นน้อย  3 พรพรรณ เกิดปราชญ์  4 ดลพร สินโพธิ์  5 ทัดดาว นึกแจ้ง   6 วริศรา สีทาเลิศ  7 วารุณี การรัมย์  8 กัญญารัตน์ ขุนเมือง  9 จิดาภา นาหัวหนอง  10 ดาริน ปิ่นสุวรรณ  11 ศศิภาพร จันทรวิสูตร  12 หัตถยา บำรุงสุข  13 กนกพร แสงทอง  14 สิริวัลย์ ดีแก้ว  15 ณัฐณิชา ใจแสน  16 พิมพิชยา ก๊กรัมย์  18 อัจฉราพร คงยศ  19 ชัชชุอร โมกศรี  20 สุพัตรา ไพโรจน์  21 ธนัชชา สุขสด  23 กัตติกา แก้วพิน  24 ฑิชากร บุญเลิศ  25 วิรัลยุพา อินทร์จันทร์  29 วิมลรัตน์ ทะนะพันธุ์  99 จรัสพร บรรดาศักดิ์  ผู้ฝึกสอน: ณัฐพนธ์ ศรีสมุทรนาค  |  |
ศุภชัย ใจเด็ด

| 0 | 1 | 2 | 3 |
| --- | --- | --- | --- |
 ศุภชัยในปี 2562
ข้อมูลส่วนตัว
ชื่อเต็ม:  ศุภชัย ใจเด็ด
วันเกิด:   (1998-12-01) 1 ธันวาคม ค.ศ. 1998 (26 ปี)
สถานที่เกิด:  จังหวัดปัตตานี ประเทศไทย
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองหน้า / กองกลาง
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
หมายเลข:  9
สโมสรเยาวชน
2555–2557:  สันติภาพ
2557–2558:  ปทุมคงคา
สโมสรอาชีพ*
| ปี |  ทีม |  ลงเล่น |  (ประตู) |
| 2558–2559 |  โอสถสภา |  20 |  (1) |
| 2560– |  บุรีรัมย์ ยูไนเต็ด |  181 |  (65) |
ทีมชาติ‡
| 2558–2559 |  ไทย อายุไม่เกิน 19 ปี |  16 |  (7) |
| 2560–2562 |  ไทย อายุไม่เกิน 21 ปี |  2 |  (1) |
| 2561–2564 |  ไทย อายุไม่เกิน 23 ปี |  16 |  (10) |
| 2561– |  ไทย |  39 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 31 มีนาคม พ.ศ. 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มกราคม พ.ศ. 2567
ศุภชัย ใจเด็ด (ชื่อเล่น อาร์ม; เกิด 1 ธันวาคม พ.ศ. 2541) เป็นนักฟุตบอลอาชีพชาวไทย ปัจจุบันเล่นตำแหน่งกองหน้าให้กับบุรีรัมย์ ยูไนเต็ดในไทยลีก และทีมชาติไทย
ศุภชัย คว้าตำแหน่งดาวซัลโวของไทยลีก ฤดูกาล 2565–66 ซึ่งเป็นคนไทยคนแรกในรอบ 10 ปีหลังจากธีรศิลป์ แดงดา ทำได้ในฤดูกาล 2555
สโมสรอาชีพ > โอสถสภา / ซุปเปอร์ พาวเวอร์

ศุภชัยทำหนึ่งประตูตลอดการลงเล่นให้กับโอสถสภา/ซุปเปอร์ พาวเวอร์ ในนัดที่โอสถสภาเปิดบ้านแพ้ให้กับบีอีซี เทโรศาสน 2–3 เมื่อวันที่ 9 มีนาคม 2559
สโมสรอาชีพ > บุรีรัมย์ ยูไนเต็ด > ฤดูกาล 2560

ในเดือนตุลาคม 2559 บุรีรัมย์ ยูไนเต็ดบรรลุข้อตกลงในการคว้าตัวศุภชัย ใจเด็ด จากซุปเปอร์ พาวเวอร์ สมุทรปราการ โดยเขาจะได้สวมเสื้อหมายเลข 22
สโมสรอาชีพ > บุรีรัมย์ ยูไนเต็ด > ฤดูกาล 2561

ก่อนเปิดฤดูกาล ศุภชัยได้เปลี่ยนไปใส่เสื้อหมายเลข 9 ต่อมาในวันที่ 4 กรกฎาคม 2561 ศุภชัยทำประตูและแฮตทริกแรกนับตั้งแต่ย้ายมาอยู่กับบุรีรัมย์ โดยทำได้ในการแข่งขันช้าง เอฟเอคัพ รอบ 32 ทีมสุดท้าย นัดที่บุรีรัมย์เปิดบ้านเอาชนะลำปาง เอฟซี 6–0 ต่อมาในวันที่ 25 กรกฎาคม 2561 ช้าง เอฟเอคัพรอบ 16 ทีมสุดท้าย ศุภชัยทำประตูในนัดที่บุรีรัมย์บุกไปชนะนครปฐม ยูไนเต็ด 2–1 ต่อมาในวันที่ 1 สิงหาคม ช้าง เอฟเอคัพรอบ 8 ทีมสุดท้าย ศุภชัยทำประตูขึ้นนำช่วยให้บุรีรัมย์บุกไปชนะการท่าเรือที่แพตสเตเดียม 3–1 ผ่านเข้าสู่รอบรองชนะเลิศได้สำเร็จ และในวันที่ 12 กันยายน ศุภชัยทำสองประตูในลีก นัดที่บุรีรัมย์เปิดบ้านแซงชนะสุโขทัย เอฟซี 4–1
สโมสรอาชีพ > บุรีรัมย์ ยูไนเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 การแข่งขันไทยแลนด์แชมเปียนส์คัพ ศุภชัยทำสองประตูแซงช่วยให้บุรีรัมย์เอาชนะเชียงราย ยูไนเต็ด ที่สนามกีฬากองทัพบก 3–1 พาทีมคว้าแชมป์ไทยแลนด์แชมเปียนส์คัพสมัยแรกได้สำเร็จ ต่อมาในวันที่ 19 เมษายน พ.ศ. 2562 ศุภชัยทำประตูแรกในลีกช่วยให้บุรีรัมย์เปิดบ้านตามตีเสมอตราด 1–1 ต่อมาในวันที่ 1 มิถุนายน พ.ศ. 2562 ศุภชัยทำประตูที่ 2 ในลีก ในนัดที่บุรีรัมย์บุกไปเสมอสุโขทัยที่สนามทุ่งทะเลหลวง 1–1 ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย ศุภชัยทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งศุภชัยเป็นผู้ยิงคนที่สอง และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ศุภชัยทำประตูช่วยให้บุรีรัมย์ตามตีเสมอ 1–1 และจบด้วยผลนี้ในเวลา 120 นาที ต้องตัดสินด้วยการยิงลูกโทษ ศุภชัย เป็นคนยิงคนที่ 4 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
สโมสรอาชีพ > บุรีรัมย์ ยูไนเต็ด > ฤดูกาล 2563–64

วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า ศุภชัย ร่วมกับเพื่อนร่วมทีมอีกสองคน ได้แก่ สุภโชค สารชาติ และศุภณัฏฐ์ เหมือนตา จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19) ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 11 พฤศจิกายน เขาทำประตูแรกในไทยลีก ฤดูกาล 2563–64 ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 22 พฤศจิกายน เขาทำประตูที่ 2 ในลีก ช่วยให้บุรีรัมย์บุกไปเอาชนะสุโขทัยที่สนามทุ่งทะเลหลวง 3–0 ต่อมาในวันที่ 6 ธันวาคม การแข่งขันช้าง เอฟเอคัพ 2563–64 รอบ 32 ทีมสุดท้าย ศุภชัยทำสองประตูช่วยให้บุรีรัมย์เปิดบ้านเอาชนะโปลิศ เทโรไปได้ 4–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 18 ธันวาคม เขาทำประตูที่ 3 ในลีก ช่วยให้ทีมบุกเอาชนะพีที ประจวบ ที่สามอ่าวสเตเดียม 1–0
วันที่ 2 มีนาคม พ.ศ. 2564 เขาทำประตูที่ 4 ในลีก ช่วยให้ทีมเปิดบ้านเอาชนะตราด 2–0 ต่อมาในวันที่ 18 มีนาคม เขาทำประตูที่ 5 ในลีก ช่วยให้ทีมเปิดบ้านเอาชนะทรูแบงค็อก ยูไนเต็ด 2–0
สโมสรอาชีพ > บุรีรัมย์ ยูไนเต็ด > ฤดูกาล 2564–65

วันที่ 11 กันยายน พ.ศ. 2564 ศุภชัยทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 และในสัปดาห์ถัดมา เขาทำประตูที่สองในลีก ช่วยให้ทีมเปิดบ้านเอาชนะทีมน้องใหม่อย่างเชียงใหม่ ยูไนเต็ด 4–0 วันที่ 2 ตุลาคม เขาทำประตูที่สามในลีก ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0 ต่อมาในวันที่ 10 ตุลาคม เขาทำประตูที่ 4 ในลีก ช่วยให้ทีมบุกไปเอาชนะการท่าเรือที่แพตสเตเดียม 2–0 วันที่ 24 ตุลาคม เขาทำประตูที่ 5 ในลีก ช่วยให้ทีมบุกไปแซงเอาชนะราชบุรี มิตรผลที่มิตรผลสเตเดียม 2–1 ต่อมาในวันที่ 27 ตุลาคม การแข่งขันช้าง เอฟเอคัพ 2564–65 รอบ 64 ทีมสุดท้าย ศุภชัยทำประตูช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 20 พฤศจิกายน เขาทำสองประตูในลีก ช่วยให้ทีมเปิดบ้านเอาชนะขอนแก่น ยูไนเต็ดไปได้ 4–0 ทำให้ฤดูกาลนี้เป็นฤดูกาลที่เขาทำประตูในลีกมากที่สุดนับตั้งแต่ย้ายมาร่วมทีมบุรีรัมย์ และในวันที่ 28 พฤศจิกายน นัดสุดท้ายของการแข่งขันไทยลีกเลกแรก ศุภชัยทำประตูที่ 8 ในลีก ช่วยให้ทีมบุกไปเอาชนะลีโอ เชียงราย ยูไนเต็ดที่ลีโอ เชียงราย สเตเดียม 1–0 ทำให้บุรีรัมย์จบอันดับที่หนึ่งของตารางหลังจบเลกแรก
วันที่ 16 มกราคม พ.ศ. 2565 ศุภชัยทำ 2 ประตูในลีก ช่วยให้ทีมบุกไปเอาชนะเชียงใหม่ ยูไนเต็ดที่สนามกีฬาสมโภชเชียงใหม่ 700 ปี 4–1 วันที่ 9 กุมภาพันธ์ เขาทำประตูในการแข่งขันรีโว่ ลีกคัพ 2564–65 รอบ 16 ทีมสุดท้าย ช่วยให้ทีมเปิดบ้านเอาชนะสมุทรปราการ ซิตี้ 4–1 ผ่านเข้าสู่รอบก่อนรองชนะเลิศได้สำเร็จ วันที่ 19 กุมภาพันธ์ เขาทำประตูที่ 11 ในลีก ช่วยให้ทีมเปิดบ้านเอาชนะการท่าเรือไปได้ 2–1 และในวันที่ 27 กุมภาพันธ์ เขาทำประตูที่ 12 ในลีก ช่วยให้ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 3–0
วันที่ 9 มีนาคม เขาทำสองประตูช่วยให้ทีมเปิดบ้านเอาชนะชลบุรี 2–1 จบฤดูกาล เขาทำ 14 ประตูจากการลงเล่นในลีก 26 นัด เป็นผู้เล่นชาวไทยที่ทำประตูสูงสุดในลีกฤดูกาล ทำให้เขาได้รับรางวัลผู้เล่นยอดเยี่ยมของไทยลีกในฤดูกาลนั้นด้วย
สโมสรอาชีพ > บุรีรัมย์ ยูไนเต็ด > ฤดูกาล 2565–66

วันที่ 13 สิงหาคม พ.ศ. 2565 ศุภชัยทำสองประตูในนัดเปิดสนามไทยลีก ฤดูกาล 2565–66 ช่วยให้ทีมบุกแซงชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 5 ธันวา 2550 2–1 ต่อมาในวันที่ 19 สิงหาคม เขาทำสองประตูในลีก ช่วยให้ทีมเปิดบ้านเอาชนะสุโขทัย 6–1 ต่อมาในวันที่ 4 กันยายน เขาทำประตูที่ 5 ในลีก โดยเป็นประตูในช่วงทดเวลาบาดเจ็บท้ายเกม ช่วยให้ทีมเปิดบ้านไล่ตามตีเสมอบีจี ปทุม ยูไนเต็ด 2–2
วันที่ 2 ตุลาคม เขาทำสองประตูในลีก ช่วยให้ทีมเปิดบ้านเอาชนะพีที ประจวบ 3–1 ต่อมาในวันที่ 9 พฤศจิกายน เขาทำสองประตูในลีก ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1 ต่อมาในวันที่ 16 พฤศจิกายน การแข่งขันรีโว่ คัพ 2565–66 รอบ 32 ทีมสุดท้าย เขาทำประตูช่วยให้ทีมบุกไปเอาชนะเอ็มเอช นครศรีฯ ซิตี้ ที่สนามกีฬามหาวิทยาลัยวลัยลักษณ์ 2–0 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 25 พฤศจิกายน เขาทำประตูที่ 10 ในลีก โดยเป็นประตูชัยในช่วงทดเวลาบาดเจ็บท้ายเกม นาทีที่ 90+1 ช่วยให้ทีมเปิดบ้านเอาชนะราชบุรี 1–0 และจบเลกแรกด้วยอันดับจ่าฝูง
วันที่ 22 มกราคม พ.ศ. 2566 เขาทำประตูที่ 11 ในลีก ช่วยให้ทีมบุกไปเอาชนะสุโขทัยที่สนามทะเลหลวง 0–3 และในสัปดาห์ถัดมา เขาทำประตูที่ 12 ในลีก ช่วยให้ทีมเปิดบ้านเอาชนะชลบุรี 2–0 ต่อมาในวันที่ 18 กุมภาพันธ์ เขาทำประตูที่ 13 ในลีก ช่วยให้ทีมเปิดบ้านเอาชนะโปลิศ เทโร 3–0 ต่อมาในวันที่ 1 มีนาคม การแข่งขันช้าง เอฟเอคัพ 2565–66 รอบก่อนรองชนะเลิศ เขาทำสองประตูช่วยให้ทีมเปิดบ้านเอาชนะแพร่ ยูไนเต็ด 5–2 ผ่านเข้าสู่รอบรองชนะเลิศได้สำเร็จ ต่อมาในวันที่ 18 มีนาคม เขาทำประตูที่ 14 ในลีก ช่วยให้ทีมเปิดบ้านเอาชนะขอนแก่น ยูไนเต็ด 4–1
วันที่ 4 เมษายน เขาทำ 2 ประตูในลีกในนัดที่ทีมบุกไปแพ้ทรูแบงค็อก ยูไนเต็ดที่ทรูสเตเดียม 4–3 นับเป็นการยุติสถิติไร้พ่ายในลีก 24 นัดของทีมแต่เพียงเท่านี้ ต่อมาในวันที่ 30 เมษายน เขาทำประตูที่ 17 ในลีก ในนัดที่ทีมเปิดบ้านแพ้การท่าเรือ 2–3 นับเป็นความพ่ายแพ้ในบ้านครั้งแรกของทีมในฤดูกาลนี้
วันที่ 12 พฤษภาคม การแข่งขันไทยลีกนัดปิดฤดูกาล เขาทำ 2 ประตูในลีก ช่วยให้ทีมเปิดบ้านเอาชนะนครราชสีมา มาสด้า 4–0 ส่งผลให้เขากลายเป็นผู้ทำประตูสูงสุดในลีกฤดูกาลนี้ด้วยจำนวน 19 ประตู และเป็นผู้ทำประตูสูงสุดในลีกคนแรกที่เป็นคนไทย นับตั้งแต่ที่ธีรศิลป์ แดงดาเคยทำได้เมื่อฤดูกาล 2555 ส่วนนครราชสีมา ตกชั้นจากลีกสูงสุดเป็นครั้งแรกนับตั้งแต่ที่เลื่อนชั้นขึ้นมาในฤดูกาล 2558 ต่อมาในวันที่ 20 พฤษภาคม การแข่งขันรีโว่ คัพ นัดชิงชนะเลิศ ที่สนามกลาง ธันเดอร์โดมสเตเดียม เขาทำประตูช่วยให้ทีมเอาชนะบีจี ปทุม ยูไนเต็ด 2–0 คว้าแชมป์ไทยลีกคัพสมัยที่ 7 ได้สำเร็จ
ทีมชาติไทย > ชุดเยาวชน

ศุภชัยเป็นส่วนหนึ่งของทีมชาติไทยรุ่นอายุไม่เกิน 19 ปี และพาทีมชนะเลิศฟุตบอลอาเซียนชิงแชมป์เยาวชนในปี 2558
ทีมชาติไทย > ชุดเยาวชน > เอเชียนเกมส์ 2018

ในวันที่ 4 สิงหาคม 2561 ศุภชัยถูกวรวุฒิ ศรีมะฆะเรียกตัวติดทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2018 ที่ประเทศอินโดนีเซีย ต่อมาในวันที่ 14 สิงหาคม การแข่งขันนัดแรกของกลุ่มบี ศุภชัยทำประตูช่วยให้ไทยตามตีเสมอกาตาร์ 1–1 อีกสามวันถัดมา เขาทำประตูช่วยให้ไทยตีเสมอบังกลาเทศ 1–1 อย่างไรก็ตาม หลังจบสามนัดในรอบแบ่งกลุ่ม ทีมชาติไทยมีเพียง 2 คะแนน ไม่สามารถผ่านเข้าสู่รอบแพ้คัดออกได้ในรอบ 24 ปี
ทีมชาติไทย > ชุดเยาวชน > ฟุตบอลเอเชียเยาวชน U23 2020 รอบคัดเลือก

ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดแรก วันที่ 22 มีนาคม พ.ศ. 2562 ศุภชัยทำ 2 ประตูช่วยให้ทีมชาติไทยเอาชนะอินโดนีเซียไปได้ 4–0 ต่อมาในนัดที่สอง วันที่ 24 มีนาคม พ.ศ. 2562 ศุภชัยทำแฮตทริกช่วยให้ทีมชาติไทยเอาชนะบรูไนไปได้ 8–0 ทว่าในนัดที่สาม หรือนัดสุดท้าย วันที่ 26 มีนาคม พ.ศ. 2562 ไทย ที่ผ่านเข้าสู่รอบสุดท้ายไปแล้วในฐานะเจ้าภาพ จะต้องพบกับเวียดนาม ที่สนามกีฬาหมีดิ่ญในฮานอย ในนัดนั้น ศุภชัยไปเล่นนอกเกมใส่ผู้เล่นของเวียดนาม จนถูกใบแดงไล่ออกจากสนาม สุดท้าย ไทยพ่ายแพ้ต่อ เวียดนาม ย่อยยับ 0–4 และเมื่อเดินทางกลับถึงประเทศไทยแล้ว ศุภชัยได้กล่าวขอโทษแฟน ๆ ในเหตุการณ์ที่เขาไปเล่นนอกเกมในนัดนั้น
ทีมชาติไทย > ชุดเยาวชน > ซีเกมส์ 2019

ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 ศุภชัยยิงหนึ่งประตูช่วยให้ทีมชาติไทยเอาชนะบรูไนไปได้ 7–0 และในนัดสุดท้าย วันที่ 5 ธันวาคม ทีมชาติไทยพบกับกับเวียดนาม โดยในนัดนี้ ทีมชาติไทยต้องชนะอย่างน้อย 2 ประตู จึงจะการันตีเข้ารอบตัดเชือก ศุภชัยยิงให้ทีมชาติไทยขึ้นนำ 1–0 แต่สุดท้ายก็ถูกเวียดนามตามตีเสมอ 2–2 ทำให้ทีมชาติไทยตกรอบแบ่งกลุ่มซีเกมส์เป็นครั้งแรกในรอบ 8 ปี
ทีมชาติไทย > ชุดเยาวชน > ฟุตบอลเอเชียเยาวชน U23 2020

ในเดือนธันวาคม พ.ศ. 2562 ศุภชัย มีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ
ทีมชาติไทย > ชุดใหญ่

ในวันที่ 4 ตุลาคม 2561 ศุภชัยถูกมิโลวาน ราเยวัชเรียกตัวติดทีมชาติไทยชุดใหญ่ในนัดกระชับมิตรที่จะพบกับฮ่องกงและตรินิแดดและโตเบโก ต่อมาในวันที่ 11 ตุลาคม ศุภชัยลงเล่นให้กับทีมชาติชุดใหญ่เป็นครั้งแรกในนัดที่ไทยบุกไปชนะฮ่องกง 1–0 ต่อมาในวันที่ 9 พฤศจิกายน การแข่งขันฟุตบอลชิงแชมป์แห่งชาติอาเซียน ศุภชัยทำประตูแรกในนามทีมชาติในนัดที่ไทยเปิดบ้านเอาชนะติมอร์เลสเตไปได้ 7–0 ที่ราชมังคลากีฬาสถาน ต่อมาในวันที่ 21 พฤศจิกายน ศุภชัยทำประตูในนัดที่ไทยบุกไปเสมอฟิลิปปินส์ที่สนามกีฬาปานาอัด 1–1 และในวันที่ 25 พฤศจิกายน ศุภชัยทำประตูในนัดที่ไทยเปิดบ้านเอาชนะสิงคโปร์ไปได้ 3–0 ลูกยิงของเขาในนัดนั้นยังได้รับรางวัลลูกยิงทีมชาติยอดเยี่ยมแห่งปีจากสมาคมฟุตบอลแห่งประเทศไทยอีกด้วย
ในวันที่ 20 มกราคม 2562 การแข่งขันเอเชียนคัพ 2019 รอบ 16 ทีมสุดท้าย ศุภชัยทำประตูขึ้นนำในนัดที่ไทยพบกับจีน แต่สุดท้ายก็พ่ายแพ้ไป 1–2 ทำให้ไทยต้องจบเส้นทางเอเชียนคัพที่ยูเออีเพียงเท่านี้
ในวันที่ 20 สิงหาคม พ.ศ. 2562 ศุภชัย มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 ศุภชัย ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย
ในทัวร์นาเมนต์เอเอฟเอฟ ซูซูกิ คัพ 2020 ศุภชัยมีชื่อติดทีมชาติไทย 30 คนสุดท้าย และสามารถทำได้ 1 ประตูในเกมรอบแรกพบกับสิงคโปร์ ซึ่งทีมชาติไทยเอาชนะด้วยสกอร์ 2-0 และเป็นหนึ่งในขุนพลที่พาทีมชาติไทยคว้าแชมป์ในรายการนี้[ต้องการอ้างอิง]
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2560 | ไทยลีก | 19 | 0 | 0 | 0 | ? | 0 | — | — | — | — | ? | 0 |
| บุรีรัมย์ ยูไนเต็ด | 2561 | ไทยลีก | 31 | 2 | 6 | 5 | 4 | 0 | 7 | 0 | 1 | 0 | 49 | 7 |
| บุรีรัมย์ ยูไนเต็ด | 2562 | ไทยลีก | 28 | 2 | 5 | 1 | 4 | 1 | 6 | 0 | 1 | 2 | 44 | 6 |
| บุรีรัมย์ ยูไนเต็ด | 2563–64 | ไทยลีก | 28 | 5 | 5 | 3 | — | — | 0 | 0 | — | — | 33 | 8 |
| บุรีรัมย์ ยูไนเต็ด | 2564–65 | ไทยลีก | 26 | 14 | 4 | 1 | 2 | 1 | 1 | 0 | — | — | 33 | 16 |
| บุรีรัมย์ ยูไนเต็ด | 2565–66 | ไทยลีก | 28 | 19 | 5 | 2 | 5 | 2 | 0 | 0 | 1 | 0 | 39 | 23 |
1 2 3  ลงเล่นในไทยแลนด์แชมเปียนส์คัพ
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
สถิติอาชีพ > ทีมชาติไทย

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2561 | 8 | 3 |
| ไทย | 2562 | 9 | 1 |
| ไทย | 2564 | 9 | 1 |
| ไทย | 2565 | 1 | 0 |
| ไทย | 2566 | 4 | 0 |
| ไทย | 2567 | 8 | 2 |
| ทั้งหมด | ทั้งหมด | 39 | 7 |
สถิติอาชีพ > ประตูในนามทีมชาติ

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 28 สิงหาคม 2558 | สนามกีฬาแห่งชาติลาว หลัก 16 เวียงจันทน์ ลาว |  ฟิลิปปินส์ | 5–0 | 6–0 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 2. | 30 สิงหาคม 2558 | สนามกีฬาแห่งชาติลาว หลัก 16 เวียงจันทน์ ลาว |  กัมพูชา | 5–0 | 6–0 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 3. | 30 สิงหาคม 2558 | สนามกีฬาแห่งชาติลาว หลัก 16 เวียงจันทน์ ลาว |  กัมพูชา | 6–0 | 6–0 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 4. | 12 กันยายน 2559 | ฮานอย เวียดนาม |  ลาว | 2–1 | 2–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 5. | 18 กันยายน 2559 | ฮานอย เวียดนาม |  ออสเตรเลีย | 2–1 | 5–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 6. | 18 กันยายน 2559 | ฮานอย เวียดนาม |  ออสเตรเลีย | 3–1 | 5–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 7. | 18 กันยายน 2559 | ฮานอย เวียดนาม |  ออสเตรเลีย | 4–1 | 5–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 8. | 20 กันยายน 2559 | ฮานอย เวียดนาม |  พม่า | 1–1 | 1–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 9. | 19 ตุลาคม 2559 | เมืองอิซา บาห์เรน |  บาห์เรน | 2–3 | 2–3 | ฟุตบอลเอเชียเยาวชนอายุไม่เกิน 19 ปี 2016 |

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 5 ตุลาคม 2560 | กรุงเทพมหานคร ไทย |  จอร์แดน | 1–0 | 2–2 | กระชับมิตร |

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 10 สิงหาคม 2561 | สนามฟุตบอลธรรมศาสตร์ รังสิต จังหวัดปทุมธานี ไทย |  เนปาล | 1–0 | 4–0 | กระชับมิตร |
| 2. | 14 สิงหาคม 2561 | สนามกีฬาปากันซารี ซิบินอง อินโดนีเซีย |  กาตาร์ | 1–1 | 1–1 | เอเชียนเกมส์ 2018 |
| 3. | 16 สิงหาคม 2561 | สนามกีฬาปากันซารี ซิบินอง อินโดนีเซีย |  บังกลาเทศ | 1–1 | 1–1 | เอเชียนเกมส์ 2018 |
| 4. | 24 มีนาคม 2562 | สนามมี ดินห์ สเตเดียม กรุงฮานอย ประเทศเวียดนาม |  บรูไน | 3-1 | 8-0 | AFCCUP U23 |
| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 9 พฤศจิกายน 2561 | ราชมังคลากีฬาสถาน กรุงเทพมหานคร ไทย |  ติมอร์-เลสเต | 7–0 | 7–0 | ชิงแชมป์แห่งชาติอาเซียน 2018 |
| 2. | 21 พฤศจิกายน 2561 | ปานาอัดปาร์กแอนด์สเตเดียม บาโคโลด ฟิลิปปินส์ |  ฟิลิปปินส์ | 1–0 | 1–1 | ชิงแชมป์แห่งชาติอาเซียน 2018 |
| 3. | 25 พฤศจิกายน 2561 | ราชมังคลากีฬาสถาน กรุงเทพมหานคร ไทย |  สิงคโปร์ | 2–0 | 3–0 | ชิงแชมป์แห่งชาติอาเซียน 2018 |
| 4. | 20 มกราคม 2562 | สนามกีฬาฮัซซาอ์ บิน ซายิด อัลอัยน์ สหรัฐอาหรับเอมิเรตส์ |  จีน | 1–0 | 1–2 | เอเชียนคัพ 2019 |
| 5. | 18 ธันวาคม 2564 | สนามกีฬาแห่งชาติสิงคโปร์, กัลลัง, ประเทศสิงคโปร์ |  สิงคโปร์ | 2–0 | 2–0 | ฟุตบอลชิงแชมป์แห่งชาติอาเซียน 2020 |
| 6. | 16 มกราคม 2567 | อับดุลลาห์ บิน คาลิฟา, โดฮา, กาตาร์ |  คีร์กีซสถาน | 1–0 | 2–0 | เอเชียนคัพ 2023 |
| 7. | 16 มกราคม 2567 | อับดุลลาห์ บิน คาลิฟา, โดฮา, กาตาร์ |  คีร์กีซสถาน | 2–0 | 2–0 | เอเชียนคัพ 2023 |
เกียรติประวัติ > สโมสร

ไทยลีก (4): 2560, 2561, 2564–65, 2565–66
ไทยเอฟเอคัพ (1): 2564–65
ไทยลีกคัพ (2): 2564–65, 2566–66
ไทยแลนด์แชมเปียนส์คัพ (1): 2562
แม่โขงคลับแชมเปียนชิพ (1):  2559
เกียรติประวัติ > ทีมชาติ

ฟุตบอลอาเซียนชิงแชมป์เยาวชน
ชนะเลิศ (1) : 2558
ฟุตบอลชิงแชมป์แห่งชาติอาเซียน
ชนะเลิศ (1) : 2563
เกียรติประวัติ > รางวัลส่วนตัว

ผู้เล่นทรงคุณค่าแห่งปีของไทยลีก: 2564–65
ลูกยิงยอดเยี่ยมในนามทีมชาติโดยสมาคมฟุตบอลแห่งประเทศไทย: 2561
ผู้ทำประตูสูงสุดในไทยลีก: 2565–66 (19 ประตู), 2566–67 (21 ประตู)
ผู้เล่นยอดเยี่ยมประจำเดือนในไทยลีก: ธันวาคม 2566
แหล่งข้อมูลอื่น

ข้อมูลของ ศุภชัย ใจเด็ด ที่ ซ็อกเกอร์เวย์
Give A Shout : ศุภชัย ใจเด็ด เพชรงามนอกสายตาแห่งชายแดนใต้
| ด ค กผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- | --- |
 1 ศิวรักษ์  2 ศศลักษณ์  3 พรรษา  4 ลีออน  5 ธีราทร  6 กู๊ด  7 บิสโซลี  8 รัตนากร  9 ศุภชัย  10 คริสปิม  11 กูลส์  13 เอเธอริดจ์  15 นฤบดินทร์  16 ดูกัลล์  18 อาทิตย์  19 โมราเอส  20 ญาโล  21 ศุภณัฏฐ์  23 เคาซิช  27 พิธิวัตต์  34 ฉัตรชัย  40 ทาบินาส  44 ธนกฤต  49 ปิยวัฒน์  89 พงศกร  92 คิม มิน-ฮย็อค  95 เสกสรรค์  96 วาร์กัส  หัวหน้าผู้ฝึกสอน: ลอส 
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |